Bendra transporto politika „1. Šios antraštinės dalies nuostatos taikomos geležinkelių, kelių ir vidaus vandens kelių transportui. 2. Europos Parlamentas ir Taryba, spręsdami pagal įprastą teisėkūros procedūrą, gali priimti atitinkamas jūrų ir oro transporto nuostatas. Jie sprendžia pasikonsultavę su Ekonomikos ir socialinių reikalų komitetu bei Regionų komitetu.“ (Sutarties dėl Europos Sąjungos veikimo 100 straipsnis) Moksliniai tyrimai ir technologijų plėtra „Sąjunga gali kurti bendras įmones ar kokias nors kitas struktūras, reikalingas Sąjungos mokslinių tyrimų, technologijų plėtros ir demonstravimo programoms veiksmingai vykdyti.“ (Sutarties dėl Europos Sąjungos veikimo 187 straipsnis)

Tikslai — užtikrinti Europos oro eismo vadybos sistemos modernizavimą, koordinuojant ir sutelkiant visas atitinkamas Sąjungos mokslinių tyrimų ir plėtros pastangas, — vykdyti pagrindinį oro eismo vadybos planą.

Uždaviniai — valdyti SESAR projekto mokslinių tyrimų, plėtros ir patvirtinimo veiklą, derinant viešojo ir privačiojo sektorių finansavimą, kurį teikia jo nariai, bei pasinaudojant išorės techniniais ištekliais, visų pirma pasinaudojant Eurokontrolės patirtimi ir profesine kompetencija. Visų pirma: — organizuoti ir koordinuoti SESAR projekto rengimo etapo veiklą remiantis oro eismo vadybos pagrindiniu planu, parengtu Eurokontrolės valdomo projekto apibrėžimo etapo metu, ją derinant ir valdant remiantis bendros struktūros finansavimu iš viešojo ir privačiojo sektorių, — užtikrinti būtiną SESAR projekto rengimo etapo veiklos finansavimą remiantis oro eismo vadybos pagrindiniu planu, — užtikrinti, kad dalyvautų oro eismo vadybos sektoriaus Europoje suinteresuoti subjektai, visų pirma: oro navigacijos paslaugų teikėjai, oro erdvės naudotojai, profesinės personalo asociacijos, oro uostai, gamybos pramonė ir atitinkamos mokslinės įstaigos ar atitinkama mokslo bendruomenė, — organizuoti techninius mokslinių tyrimų ir plėtros veiklos darbus, tikrinimą bei tyrimus, kurie turi būti vykdomi jai prižiūrint, tuo pat metu siekiant išvengti tokios veiklos susiskirstymo, — užtikrinti oro eismo vadybos pagrindiniame plane tinkamai nurodytų bendrų produktų rengimo veiklos priežiūrą ir pririkus teikti konkrečius kvietimus dalyvauti viešuosiuose pirkimuose.

1. Administracinė valdyba kurią sudaro a) po vieną kiekvieno Bendrosios įmonės nario atstovą; b) kariuomenės atstovas; c) oro erdvės civilinių naudotojų atstovas; d) oro navigacijos paslaugų teikėjų atstovas, paskirtas juos atstovaujančios organizacijos Europos lygiu; e) įrangos gamintojų atstovas, paskirtas juos atstovaujančios organizacijos Europos lygiu; f) oro uostų atstovas; g) oro eismo vadybos sektoriaus darbuotojams atstovaujančių organizacijų atstovas, paskirtas juos atstovaujančios organizacijos Europos lygiu; h) atitinkamų mokslinių įstaigų arba atitinkamos mokslinės bendruomenės atstovas, paskirtas jas atstovaujančios organizacijos Europos lygiu. Administracinei valdybai pirmininkauja Sąjungos atstovas. Pagrindinės užduotys a) priimti Tarybos patvirtintą oro eismo vadybos pagrindinį planą nurodyta SESAR reglamento 1 straipsnio 2 dalyje, ir patvirtinti siūlymus jį keisti; b) nustatyti gaires ir priimti sprendimus, reikalingus SESAR projekto rengimo etapo įgyvendinimui, bei bendrai kontroliuoti projekto įgyvendinimą; c) patvirtinti Bendrosios įmonės darbo programą ir metines darbo programas bei metinį biudžetą, įskaitant personalo etatų planą;. d) leisti pradėti derybas ir priimti sprendimus dėl naujų narių stojimo ir susijusių susitarimų; e) prižiūrėti, kaip vykdomi narių ir Bendrosios įmonės susitarimai; f) skirti ir atleisti iš pareigų vykdomąjį direktorių bei patvirtinti organizacinę schemą; g) priimti sprendimus dėl narių finansinių įnašų sumų ir mokėjimo tvarkos bei įnašų natūra įvertinimo tvarkos; h) patvirtinti Bendrosios įmonės finansinius nuostatus; i) tvirtinti metinę finansinę atskaitomybę ir balansą; j) priimti metinę SESAR projekto rengimo etapo pažangos ir jo finansinės padėties ataskaitą; k) priimti sprendimus dėl pasiūlymų Komisijai dėl Bendrosios įmonės veiklos pratęsimo ir likvidavimo. l) nustatyti teisės naudotis materialiuoju ir nematerialiuoju turtu, kuris yra Bendrosios įmonės nuosavybė, tvarką ir tokio turto perleidimą; m) nustatyti ATM pagrindiniam planui įgyvendinti reikalingų sutarčių sudarymo taisykles ir tvarką, įskaitant su interesų konfliktais susijusias konkrečias procedūras; m) priimti sprendimus dėl pasiūlymų Komisijai iš dalies keisti įstatus; o) naudotis tokiais kitais įgaliojimais bei atlikti kitas tokias funkcijas, įskaitant priklausomųjų organų steigimą, kurių gali prireikti SESAR projekto rengimo etapo tikslams. p) priimti 8 straipsnio įgyvendinimo priemones dėl personalo paskyrimo į bendrąją įmonę. 2. Vykdomasis direktorius Jį skiria Administracinė valdyba Komisijos teikimu. 3. Išorės auditas Audito Rūmai. 4. Biudžeto įvykdymą tvirtinanti institucija Parlamentas rekomendavus Tarybai.

Biudžetas 325,1 milijono eurų, iš kurių Sąjungos įnašas – 16,9 %. Darbuotojai 2009 m. gruodžio 31 d. Personalo etatų plane numatytos darbo vietos: 39, iš kurių užimtos: 18 Kitos pareigybės (pagalbiniai darbuotojai, deleguoti nacionaliniai ekspertai, vietiniai darbuotojai): 8 Iš viso darbuotojų: 26 Darbuotojai, kuriuos deleguoja Bendrosios įmonės nariai, kaip savo įnašą natūra: 4, iš kurių užsiima: — pagrindine veikla: 22, — administracine ir pagalbine veikla: 16, — mišria veikla: 1